Margarita Želve

Margarita Želve (naskiĝis  en Latvio) - latva esperantistino, magistrino pri sociaj sciencoj.

Ekde la jaro 2007 ŝi estas la prezidantino de Latvia Esperanto-Asocio, komitatano A de UEA por Latvio (ekde 2013), ano de la asembleo de Eŭropa Esperanto-Unio por Latvio (ekde 2006).fonto: listo de la membroj de la komitato de UEA 2013-2016 en la retejo de UEA, stato de la 15-a de aŭgusto 2013 Antaŭe, tiun postenon plenumis la samlandano Aldis Bušs.

Ŝi aktive partoprenis kaj kunorganizis Baltiajn Esperanto-Tagojn (BET) en Latvio en la jaroj 1990 (BEK-27) – 2005 (BET-41), ekde 2008 ŝi estas la ĉefa organizantino de BET en Latvio – prezidantino de la Organiza Komitato de BET-44 (Ventspils), BET-47 (Mālpils), BET-50 (Jūrmala), BET-53 (Liepāja).

Margarita Želve okupiĝas pri esplorado de la historio de Latvia Esperanto-literaturo, ŝi prelegis pri literaturaj temoj en multaj BEToj en Latvio, Litovio kaj Estonio, laŭ invito de Litoviaj esperantistoj ŝi prelegis en la publikaj bibliotekoj en Panevėžys kaj Šiauliai. En Latvio pri temoj ligitaj kun Esperanto M. Želve prelegis en la 3a Internacia konferenco pri terminologio (2012), en la 76a Internacia scienca konferenco de Latvia Universitato (2018), kadre de prelegserioj de Scienca Komisiono en Riga Latva Societo, en Akademia Biblioteko de Latvia Universitato (2017), en la Centra Biblioteko de Rigo (2017) k. a.

Por partoprenantoj de BET-56 Margarita Želve proponis sian prelegon “Kvar granddamoj de Latvia Esperanto-poezio”. Tiuj kvar estas Milda Jakubcova (1899-1979), Ludmila Jevsejeva (1913-1980), Lidija Lange (1901-1986) kaj Elvīra Lippe (1905-1989). Iuj el ili estas pli konataj, iuj – malpli, sed ilia kontribuo al la evoluo de Latvia Esperanto-poezio estas granda kaj signifa.

 Eksteraj ligiloj 
 notaro de ŝi en la retejo twitter

 Referencoj 

 https://sezonoj.ru/2022/03/bet-120/

Kategorio:Latvaj esperantistoj